**Répcelak Város Önkormányzata Képviselő-testületének 14/2015. (V.29.) önkormányzati rendelete**

**a civil szervezetek támogatásáról**

(egységes szerkezet)

Répcelak Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. Általános rendelkezések**

**1. §** (1) Répcelak Város Önkormányzata pénzügyi támogatást nyújt a civil szervezetek részére, ezzel is elismerve a város közéletében betöltött szerepüket, az önkormányzati feladatok megvalósításában való részvételüket. A rendelet célja, hogy Répcelak Város Önkormányzata (a továbbiakban: Önkormányzat) szabályozza az államháztartáson kívülre átadott pénzeszközökre vonatkozó eljárást.

(2) Az Önkormányzat elismeri és támogatja a civil szervezetek, a helyi önszerveződő közösségek, egyházak, valamint magánszemélyek helyi közéletre gyakorolt hatását. Támogatja a kultúra, a közművelődés, az oktatás-nevelés, a szociális és karitatív tevékenység, a természet és épített környezet megóvása, az esélyegyenlőség, a hagyományápolás megteremtése és a sport terén végzett tevékenységet. A támogatás célja a civil társadalom erősítése, a civil szervezetek társadalmi szerepvállalásának segítése, az önkormányzat és a civil társadalom közötti partneri viszony és munkamegosztás előmozdítása az önkormányzati feladatok hatékonyabb ellátása érdekében

(3) E rendelet szabályait kell alkalmazni minden, az Önkormányzat által nyújtott támogatásra, függetlenül attól, hogy pályázat vagy pályázati rendszeren kívül, kérelemre, egyedi döntés alapján kerül megállapításra.

**2. §** (1) E rendelet alkalmazásában támogatható civil szervezet a támogatásra irányuló kérelmének, illetve pályázatának benyújtása előtt legalább egy évvel jogerősen bírósági nyilvántartásba vett civil szervezet (Magyarországon nyilvántartásba vett egyesület a párt, a szakszervezet és a kölcsönös biztosító egyesület kivételével; civil társaság; a közalapítvány és a pártalapítvány kivételével az alapítvány):

a) amely az Önkormányzat közigazgatási területén székhellyel rendelkezik és az Önkormányzat illetékességi területén működik,

1. amelynek országos, regionális, megyei vagy helyi szervezete az Önkormányzat illetékességi területén működik,

feltéve, hogy az alapító okiratának (alapszabályának) megfelelő tevékenységet folytat.

(2) Azok az Önkormányzat közigazgatási területén kívüli székhellyel rendelkező civil szervezetek, amelyeknek országos, regionális, megyei vagy helyi szervezete az Önkormányzat illetékességi területén nem működik csak kivételes esetben, elsősorban nemzeti vagy humanitárius érdekből támogathatók.

(3) Az Önkormányzat költségvetési lehetőségeitől függően az (1)-(2) bekezdésben megfogalmazott célok megvalósulása érdekében a civil szervezetek számára jelen rendelet keretei között, azonos feltételek mellett, pályázati úton, illetve kérelemre, egyedi döntés alapján pénzügyi támogatást biztosít a működéshez, valamint rendezvényeikhez, pályázaton való részvételhez, eszközbeszerzéshez. Az Önkormányzat ezen túlmenően jelen rendelet keretei között, azonos feltételek mellett, kérelemre, egyedi döntés alapján pénzügyi támogatást biztosít az alapítványok, egyházak és a helyi önszerveződő közösségek részére a működéshez.

(4) A nem jogi személyek, hivatalosan be nem jegyzett, bírósági nyilvántartásba nem vett szervezetek, helyi önszerveződő közösségek a hivatalosan bejegyzett, nyilvántartásba vett civil szervezeteken, egyházon vagy önkormányzati intézményeken keresztül igényelhetnek támogatást. Ebben az esetben a kérelemhez csatolni kell az 1. melléklet szerinti befogadó nyilatkozatot.

(5) A támogatás céljára felhasználható előirányzat összegét a Képviselő-testület évente, a költségvetési rendeletében keretösszegben állapítja meg.

**2. A költségvetési támogatás nyújtásának feltételei**

**3. §** (1) Csak olyan szervezet kaphat költségvetési támogatást, amely az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 30. § szerint letétbe helyezte beszámolóját, valamint közhasznúsági mellékletét.

(2) A Humánpolitikai Bizottság és a Polgármester az éves költségvetési rendeletben részére biztosított keretösszeg erejéig nyújthat támogatást.

(3) A költségvetési támogatásokról a költségvetési rendeletben évente meghatározott keretösszeg terhére átruházott hatáskörben a Humánpolitikai Bizottság kérelem vagy pályázat kiírása útján, valamint a Képviselő-testület, átruházott hatáskörben a Humánpolitikai Bizottság és a Polgármester egyedi kérelem alapján dönt.

(4) A támogatás folyósítása alapvetően egy összegben, utólagos elszámolás feltételével, előfinanszírozással a támogatásban részesülő fizetési számlájára történik. Szükség szerint a támogatás több részletben is folyósítható.

**3. Pályázati felhívás, a pályázatok benyújtása, a pályázat elbírálása**

**4. §** (1) Pályázat útján az Önkormányzat a 2. § (1) bekezdés a) pontja szerinti egyesületeket támogatja. A támogatási keretösszeget a tárgyévi költségvetés határozza meg.

(2) A Képviselő-testület az Önkormányzat tárgyévi költségvetési rendeletének hatálybalépését követően írja ki a pályázatot, legkésőbb tárgyév március 31-ig. A pályázat alapján az egyesület részére támogatás nyújtható:

a) az általa szervezett programok megvalósításához, valamint a kisértékű tárgyi eszközbeszerzéseinek megvalósításához.

b) az általa benyújtott pályázatok önrészének biztosításához.

A pályázat során az egyesület egyidejűleg az a) és b) pont szerinti tevékenységre is kérhet támogatást. Ebben az esetben a pályázatokat külön-külön kell benyújtani. Egy pályázó egy naptári éven belül az a) és b) pont szerinti tevékenységre csak egy pályázatot nyújthat be.

(3) A pályázati felhívás tartalmazza az államháztartásról szóló törvény végrehajtásáról szóló 368/2011.(XII.31.) Korm. rendelet 66. §-ában, a benyújtott pályázat pedig a 69. §-ában meghatározottakat (a továbbiakban: Ávr.).

(4) A pályázónak pályázati díjat nem kell fizetni.

(5) Költségvetési támogatásban csak az a pályázó részesülhet, aki a pályázati kiírásnak megfelelő pályázatot nyújtott be és valamennyi szükséges mellékletet csatolta a pályázatához.

Ha a pályázó a befogadott pályázatot hibásan, hiányosan nyújtotta be, és a hibák, hiányosságok olyan jellegűek, hogy azok a hiánypótlás során pótolhatók, akkor hiánypótlásra lehetőség van. A benyújtott pályázatok hiánypótlására az erről szóló értesítést követő 3 napon belül van lehetőség! Ha a pályázó a hiánypótlást is hibásan, hiányosan teljesíti, a hiányosságokat nem pótolja a megadott határidőn belül, a hibás, hiányos pályázat további vizsgálat nélkül elutasítható.

**5. §** (1) Pályázat kiírására évente egy alkalommal kerül sor.

1(2) A pályázat benyújtási határideje folyamatos, de legkésőbb tárgyév november 30. napjáig be kell érkeznie a pályázati kiírásban megjelölt címre.

(3) A pályázatokat a megadott feltételeknek megfelelően egy eredeti példányban papíralapon kell benyújtani.

(4) A pályázati felhívást az Önkormányzat honlapján kell közzétenni.

**6. §** (1) A pályázatokról a Humánpolitikai Bizottság a soron következő ülésén dönt, döntéséről a Képviselő-testületet a következő ülésén tájékoztatja.

(2) A támogatásról szóló döntésben meg kell határozni:

a) a támogatott szervezet pontos megjelölését,

b) a támogatás pontos célját, a támogatott tevékenység, program megnevezését, megvalósításának befejezési határidejét,

c) a támogatás összegét,

d) a támogatással történő elszámolás határidejét.

1 Módosította Répcelak Város Önkormányzata Képviselő-testületének 9/2017.(III.31.) önkormányzati rendelete 1. §-a. Hatályos 2017. április 1-től.

**4. Egyedi kérelem**

**7. §** (1) Egyedi kérelem alapján támogatás nyújtható egyesületeknek, alapítványoknak és egyházaknak, valamint helyi önszerveződő közösségeknek.

(2) Egyedi kérelem írásban nyújtható be, melyben meg kell jelölni a felhasználás célját, illetve az igényelt támogatás összegét.

(3) Az egyedi kérelemről a Képviselő-testület, valamint az alapítványok kivételével átruházott hatáskörben a Humánpolitikai Bizottság vagy a Polgármester dönt. A támogatási keretösszeget a tárgyévi költségvetés határozza meg.

(4) Alapítvány által benyújtott egyedi kérelem elbírálása a Képviselő-testület hatáskörébe tartozik, melyről a Képviselő-testület a soron következő ülésén dönt.

**5. A költségvetési támogatás felhasználása**

**8. §**(1)  A támogatásban részesülővel az Önkormányzat támogatási szerződést köt. Ha a támogatásban részesülő mulasztásából adódóan a döntés meghozatalát követő 30 napon belül nem kerül sor a támogatási szerződés megkötésére, akkor a támogatási döntés hatályát veszti. Ha a pályázó mulasztása az Önkormányzat megítélése szerint méltányolható okból származik, a szerződéskötésre az elmulasztott határnapot követő 20 napon belül van lehetőség.

(2) A támogatási szerződésnek tartalmaznia kell az Ávr. 76. §-ában meghatározottakat.

(3) A támogatás csak a döntésben és a döntés alapján kötött támogatási szerződésben megjelölt célra használható fel.

(4) A támogatási szerződést az Önkormányzat képviseletében a polgármester és a támogatásban részesülő szerv képviselője írja alá.

**6. A költségvetési támogatással történő elszámolás**

**9. §** (1) A támogatásban részesülők a támogatás felhasználásáról az Önkormányzattal kötött támogatási szerződés és a gazdálkodásukra vonatkozó előírások szerint kötelesek számot adni.

Az elszámolás határideje a tárgyévet követő év február 20.

(2) A szerződés teljesítését, a pénzügyi elszámolást a Répcelaki Közös Önkormányzati Hivatal ellenőrzi.

(3) Pályázat útján nyújtott támogatás esetén a támogatás felhasználásáról szóló beszámolónak a 2. mellékletben meghatározott tartalmú szakmai és pénzügyi beszámolót kell tartalmaznia. Az egyedi kérelem alapján nyújtott támogatás esetén a 2. melléklet 3. pontjában meghatározottak szerint történik az elszámolás.

(4) A beszámolási kötelezettség elmulasztása esetében az államháztartásról szóló 2011. évi CXCV. Törvény 53. §-a, a jogosulatlan vagy nem rendeltetésszerű felhasználás esetén az 53/A. §-a az irányadó.

 (5) A polgármester a költségvetés végrehajtásáról szóló beszámolóban tájékoztatja a Képviselő-testületet az előző évben államháztartáson kívülre átadott pénzeszközök teljesüléséről.

**7. A költségvetési támogatás nyilvánossága**

**10. §** Az Önkormányzat által nyújtott támogatások kedvezményezettjeinek neve, valamint a támogatási összeg Répcelak város internetes honlapján közzétételre kerül.

**8. Záró rendelkezések**

**11. §** (1) Ez a rendelet a kihirdetését követő napon lép hatályba.

(2) Hatályát veszti Répcelak Város Önkormányzata Képviselő-testületének a civil szervezetek pénzügyi támogatásáról szóló 14/2005.(VII.1.) önkormányzati rendelete.

Répcelak, 2015. május 28.

 Szabó József dr. Kiss Julianna

 polgármester jegyző

ZÁRADÉK:

A rendelet kihirdetve: 2015. május 29-én.

dr. Kiss Juliann sk.

 jegyző

Egységes szerkezetbe foglalva: 2017. április 1-én.

dr. Kiss Julianna sk.

 jegyző

*1. melléklet a 14/2015.(V.29.) önkormányzati rendelethez*

BEFOGADÓ NYILATKOZAT

(Abban az esetben szükséges a kérelemhez csatolni a nyilatkozatot, amennyiben nem jogi személyek, hivatalosan be nem jegyzett, bírósági nyilvántartásba nem vett szervezetek, helyi önszerveződő közösségek igényelnek támogatást)

A(z) ......................................................................................................................... elnevezésű befogadó szervezet biztosítja a ............................................................................................, mint bankszámlával nem rendelkező nem jogi személyt/, hivatalosan be nem jegyzett, bírósági nyilvántartásba nem vett szervezetet/, helyi önszerveződő közösséget/, hogy számára az önkormányzati támogatás összegét a(z) ………………........………...……………………….....…………… nevű pénzintézetnél vezetett ……………………………………………. számú bankszámláján kezeli, valamint, hogy a …….. évi támogatási összeget a befogadó kérésére 3 napon belül a rendelkezésre bocsátja.

A befogadó szervezet neve: ……………………………………………………….

A befogadó szervezet címe: ……………………………………………………….

A befogadó szervezet vezetőjének/képviselőjének neve:

………………………………………………………..

A befogadó szervezetnél kapcsolattartó személy neve, telefonszáma, e-mail címe:

………………………………………………………..

**A befogadó szervezet banki adatai:**

Bank neve: ……………………………………………..

Számla száma: ……………………………………………..

A(z) ......................................................................................................................... elnevezésű befogadó szervezet hozzájárul ahhoz, hogy amennyiben nem fizeti ki a befogadott szervezet számára megítélt összeget a meghatározott határidőn belül, abban esetben a(z) ………………........………...……………………….....…………… nevű pénzintézetnél vezetett ……………………….. számú bankszámlájára a támogatást folyósító Répcelak Város Önkormányzata azonnali beszedés benyújtására szóló felhatalmazást nyújtson be.

Kelt: Répcelak, ………..év ………………hó ………nap

…………………………………… …………………………………

Befogadott szervezet képviselője Befogadó szervezet képviselője

*22. melléklet a 14/2015.(V.29.) önkormányzati rendelethez*

**Útmutató**

**A támogatásban részesülő számára nyújtott költségvetési támogatásról szóló szakmai és pénzügyi beszámoló elkészítéséhez**

A költségvetésből nyújtott támogatásokról szóló szakmai és pénzügyi beszámoló követelményei:

1. A támogatási szerződésben rögzített cél szerinti felhasználást szakmai beszámolóval kell igazolni, melynek összhangban kell lennie a támogatási igény benyújtásakor beadott dokumentumokkal (pályázat, programleírás, árajánlat, részletes költségvetés stb.).

2. A szakmai beszámoló tartalmi követelményei:

rövid szöveges beszámoló, mely tartalmazza a pályázó adatain kívül a támogatott cél

- pontos leírását,

- a program időpontját, helyszínét, résztvevők számát,

- a beszerzett eszköz megnevezését, használata szükségességének bemutatását,

- az elnyert pályázattal megvalósuló tevékenységet,

- az esetlegesen együttműködő szervezetek listáját.

3. A pénzügyi beszámoló tartalma, elkészítésének követelményei:

a) A beszámolóhoz csatolni kell a beszámoló által érintett időszakban felmerült, a támogatott tevékenység megvalósításához kapcsolódó költségeket igazoló számviteli bizonylatokról készített összesítőt az Ávr. 93. § (3) bekezdésében meghatározott tartalommal. A számlaösszesítőhöz csatolni szükséges az egyes számlák kifizetését igazoló dokumentum másolatát. A költségvetési támogatás terhére elszámolható költségeket és a költségvetési támogatás összegét forintban kell megállapítani.

b) a támogatásban részesülő kizárólag a támogatott tevékenység időtartama alatt felmerült költségeket szerepeltetheti a beszámolóban,

c) működési célú támogatás esetén az államháztartásról szóló törvény 2011. évi CXCV. törvény 6. § (5) bekezdésében a működési kiadások körében meghatározott kiadások számolhatók el,

d) a támogató és a támogatott a támogatásokkal kapcsolatos valamennyi dokumentumot köteles a kedvezményezett beszámolójának támogató általi jóváhagyásától számított legalább tíz évig megőrizni.

2 Módosította Répcelak Város Önkormányzata Képviselő-testületének 9/2017.(III.31.) önkormányzati rendelete 2. §-a. Hatályos 2017. április 1-től.